16.6.2023.
HR
Službeni list Europske unije
C 214/161 četvrtak, 19. siječnja 2023.
22. smatra da bi odgovarajući uvjeti skladištenja u lukama mogli olakšati i jamčiti očuvanje ribe i pomoći pri komercijalnom plasmanu u cilju poboljšanja profitabilnosti ribe neizravnim djelovanjem u određivanju cijena; u tom kontekstu podsjeća na mogućnosti koje predviđaju ZOT i organizacije proizvođača;
23. smatra da bi EFPRA i novi nacionalni operativni programi trebali ojačati i pružiti jasnu potporu malom ribolovu kako bi se doprinijelo održivosti i budućoj održivosti brojnih obalnih zajednica koje tradicionalno ovise o ribolovu, kako bi se riješili specifični problemi tog segmenta i poduprlo lokalno održivo upravljanje uključenim ribarstvom;
24. smatra da bi se potpora koju države članice usmjeravaju pri provedbi EFPRA-e trebala usmjeriti na rješavanje strukturnih neuspjeha, čime bi se doprinijelo povećanju prihoda od ribarstva, promicanju radnih mjesta s pravima u sektoru i osiguravanju pravednih cijena za proizvođače, podupiranju razvoja povezanih aktivnosti, na početku i na kraju proizvodnog lanca, doprinosu razvoju i koheziji obalnih regija u okviru održivog ribarstva i budućnosti sektora malog ribolova;
25. naglašava da je, kako bi se poboljšala stopa izvršenja financiranja EFPRA-e i osiguralo da mali ribolov ima pristup potpori, potrebno razmotriti i provesti mjere za pojednostavnjenje postupaka, čime bi se smanjila birokracija, složenost i vrijeme odobravanja zahtjeva, izmijeniti postupak financiranja za primanje pomoći i zamijeniti ga sustavom pretfinanciranja, i u potpunosti iskoristiti financijska ograničenja fonda;
26. naglašava da EU ne raspolaže alatom za razumijevanje opsega ulaganja EFPR-a i EFPRA-e u sektor malog ribolova, broja financiranih dobrih praksi, ostvarivanja konkretnih rezultata te načina na koji lokalne akcijske skupine u ribarstvu rade i koliko učinkovito provode ZRP; poziva Komisiju da uspostavi takav alat kao temeljni korak kako bi se razumjelo kako proširiti dobre prakse i replicirati dobre ribolovne metode na razini EU-a;
27. poziva države članice da pruže tehničku pomoć na lokalnoj razini kako bi se malim ribarima olakšao pristup financijskim sredstvima EU-a i nacionalnim sredstvima;
28. upozorava na visoku prosječnu starost flote za mali ribolov i u tom pogledu naglašava potrebu za tim da ribolovna aktivnost tog segmenta bude privlačna mladima i ženama; naglašava potrebu za obnovom i ažuriranjem flote za mali ribolov u cilju poboljšanja sigurnosti i životnih uvjeta na plovilu, poboljšanja energetske učinkovitosti i povećanja ekološke prihvatljivosti segmenta, istodobno osiguravajući da ne dođe do povećanja ribolovnog kapaciteta ukupne ribarske flote i poboljšavajući društvenu i gospodarsku održivost ribarskih zajednica koje ovise o floti; u tom kontekstu ističe potrebu za rješavanjem situacija u kojima su plovila zastarjela, što dovodi do povećanih troškova rada, održavanja i reklasifikacije (ekonomske i ekološke), što pak ugrožava zajamčene sigurnosne uvjete tijekom operacija; naglašava da bi kriteriji bruto tonaže za mjerenje ribolovnog kapaciteta, uključivanjem prostora rezerviranog za posadu i udobnost, mogli otežati modernizaciju ribarskih plovila i prijeko potrebno poboljšanje uvjeta rada flote za mali ribolov; u tom pogledu poziva Komisiju da preispita te kriterije i druge međusobno povezane odredbe kako bi se pronašlo rješenje kojim se mogu uskladiti potrebe radnika u malom ribarstvu s potrebom da se osigura da se ribolovni kapacitet flote EU-a ne poveća;
29. ponavlja da je potpora potrebnoj obnovi i/ili modernizaciji flote potrebna za poboljšanje sigurnosti, radnih uvjeta te gospodarske i okolišne održivosti aktivnosti; međutim, naglašava da bi se to trebalo postići isključivo bez povećanja ribolovnog kapaciteta;
30. smatra da bi zanemarivanje potrebe za obnovom flote te održavanjem i poboljšanjem plovila, osobito, ali ne isključivo, zastarjelih i neučinkovitih plovila, ugrozilo budućnost malog ribolova, osobito u najudaljenijim regijama;
31.
ističe da EFPRA pruža mogućnosti za ulaganja u sigurnost, bolje životne uvjete i energetsku učinkovitost za plovila, što također može koristiti floti za mali obalni i artizanalni ribolov, te da bi također trebala ponuditi mogućnosti financiranja za obnovu, restrukturiranje i promjenu veličine plovila te kupnju novih plovila u floti za mali ribolov – posebno u utvrđenim slučajevima u kojima je ta flota visoke prosječne starosti i ne jamči ključne uvjete sigurnosti i operabilnosti –